Bufalo - Vikipēdija

# Bufalo

### Vikipēdijas raksts

Buffalo, New York

Iedzīvotāji (2007) | 273 889 [1] 1 578 711 (aglom.)
Pilsētas tiesības | 1832. gadā
Štats | Ņujorka
Mājaslapa | http://www.ci.buffalo.ny.us/

Bufalo pašvaldības ēka (City Hall)

Bufalo (angļu - Buffalo) - pilsēta ASV Ņujorkas štata rietumos Ēri ezera krastos pie Niagāras upes iztekas no ezera. Pēc iedzīvotāju skaita otrā lielākā (aiz Ņujorkas) štata pilsēta.

Sportā pilsēta pazīstama kā NFL (amerikāņu futbols) līgas komandas "Buffalo Bills" un NHL (hokejs) līgas komandas "Buffalo Sabres" mītnes vieta.

### [izmainīt šo sadaļu] Vēsture

Pirms eiropiešu ienākšanas apkārtnē dzīvoja viena no irokēzu ciltīm. Pirmo eiropiešu apmetni pilsētas pašreizējā teritorijā 1758. gadā nodibināja franči. 1763. gadā, pēc Franču un indiāņu kara (French and Indian War), apvidu ieņēma briti, un franči pameta apvidu. 1789. gadā briti nodibināja pastāvīgu eiropiešu apmetni.

1812. gada karā starp ASV un Lielbritāniju, pilsētiņa tika nopostīta. 1825. gadā Bufalo kļuva par ekonomiski ļoti nozīmīgā Ēri kanāla galapunktu, kas radīja priekšnoteikumus pilsētas straujai ekonomiskajai attīstībai.

XX gadsimta sākumā Bufalo ir strauji augoša pilsēta ar plaukstošu ekonomiku. Darbam pilsētas pārtikas un metalurģiskās rūpniecības uzņēmumos lielā skaitā ieradās imigranti no Īrijas, Itālijas, Polijas un Vācijas. Bufalo pilsētas iesauka bija "Gaismas pilsēta" (City of Light), jo Bufalo bija viena no pirmajām pilsētām ASV, kas plaši izmantoja ielu elektrisko apgaismojumu.

1901. gadā pilsētā notika Panamerikas izstāde (Pan-American Exposition). Izstādes laikā 6.septembrī Leons Frenks Čolgošs atentātā nāvējoši ievainoja ASV prezidentu Viljamu Makkinliju, kurš 14. septembrī mira, un tajā pašā dienā viceprezidents Teodors Rūzvelts zvērēja par jauno ASV prezidentu. Tas ir viens no retajiem gadījumiem, kad ASV prezidenta zvērests nav veikts Vašingtonā.

1932. gadā tika atklāta Art deco stilā veidotā Bufalo pašvaldības ēka.

XX gadsimta otrajā pusē Bufalo ekonomika panīka, lielā mērā tāpēc, ka 1957. gadā tika atklāts ekonomiski izdevīgāks ceļš uz Atlantijas okeānu - Sv. Labrenča jūrasceļš. Rezultātā Bufalo 2000. gadā bija mazāk iedzīvotāju kā 1900. gadā.

## [izmainīt šo sadaļu] Cilvēki

Bufalo dzimuši:

- Gordons Banšefts (Gordon Bunshaft, 1909 – 1990) - arhitekts
- Deivids Borinass (David Boreanaz, 1930 – 1994) - aktieris
- Sorells Būke (Sorrell Booke, 1930 – 1994) - aktieris
- Ani Difranko (Ani DiFranco, 1970 - ) - mūziķe
- Riks Džeimss (Rick James, 1948 – 2004) - mūziķis
- Vinsents Gallo (Vincent Gallo, 1948 – 2004) - aktieris
- Edvards Gibsons (Edward Gibson, 1936 – ) - astronauts
- Hermans Hollerits (Herman Hollerith, 1860 – 1929) - statistiķis
- Džims Holls (Jim Hall, 1930 – ) - mūziķis
- Viljams Kemlers (William Kemmler, 1860 – 1890) - slepkava
- Frensisa Folsoma Klīvlenda (Frances Folsom Cleveland, 1864 – 1947) - pirmā lēdija
- Lekss Lagers (Lex Luger, 1958 – ) - atlēts
- Timotijs Makveijs (Timothy McVeigh, 1968 – 2001) - terorists
- Čeds Maikls Marejs (Chad Michael Murray, 1981 – ) - aktieris
- Džons Robertss (John Roberts, 1955 – ) - jurists
- Viljams Sedlers (William Sadler, 1950 – ) - aktieris
- Billijs Šīhens (Billy Sheehan, 1953 – ) - mūziķis

## [izmainīt šo sadaļu] Ārējās saites

Wikimedia Commons ir pieejami multimēdiju faili par šo tēmu. Skat.:
Category:Buffalo, New York

- City of Buffalo (en)
- Downtown Buffalo (en)

| Šis ar ģeogrāfiju saistītais raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../b/u/f/Bufalo.html"

Kategorijas: Nepabeigti raksti par ģeogrāfiju | ASV pilsētas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- Български
- Català
- Česky
- Dansk
- Deutsch
- English
- Español
- Esperanto
- Français
- Ido
- Bahasa Indonesia
- Italiano
- עברית
- Македонски
- Nederlands
- 日本語
- Polski
- Português
- Русский
- Simple English
- Slovenčina
- Svenska
- 中文